კოლონია-დელ-საკრამენტო (ესპ. Colonia del Sacramento) — ნოღა დო ონიშოლი ობჟათე ურუგვაის, ლა-პლატაშ ჸუჯიშ წყარპიჯის. კოლონიაშ დეპარტამენტიშ ადმინისტრაციული ცენტრი. ნოღა წჷმარინუანს დუდიშულ ეკონომიკურ ზონას.
კოლონია-დელ-საკრამენტო ჩინებული რე მუში ისტორიული რაიონით, ნამუთ 1995 წანაშე მიშაღალირი რე იუნესკოშ მოსოფელიშ მონძალაშ ძეგლეფიშ ერკებულშა.
ნოღა ლა-პლატაშ ჸუჯიშ წყარპიჯის იდვალუაფუ, ქიანაშ ნანანოღა მონტევიდეოშ ბჟაეიოლშე დოხოლაფირო 177 კმ-შ მალობას. აბსოლუტური სიმაღალე — 27 მერტი ზუღაშ დონეშე[1].
კლოლონია-დელ-საკრამენტოშ კლიმატი იხასიათებუ მუჭოთ ლამე სუბტროპიკული, ტიბუ ზარხულით დო მორილე ზოთონჯით. ნოღაშ ოშქაშეწანმოწანური ტემპერატურა რე 17°C. ნოლექეფიშ ოშქაშეწანური მუდანობა — 1039 მმ.